kardosdrur/scandi-wiki huggingface dataset:
O5

O5 var en modstandsgruppe i Østrig mod Nationalsocialismen under 2. verdenskrig. Gruppen var initieret af borgerligt-konservative kræfter men samarbejdede også med kommunister og socialister.

Navnet O5 betyder OE, idet 5 henviser til det femte tegn i alfabetet. OE er den internationale betegnelse for bogstavet Ö, og navnet henviser dermed til Österreich. På Stephansdom i Wien er der til højre for den store hovedport indridset tegnet O5. Markeringen er i dag fredet og beskyttet bag en glasplade på facaden.

Modstandsgruppen var først og fremmest sammensat af medlemmer af det velhavende borgerskab samt højadelige familier. Hertil talte Fritz Molden, der havde gode forbindelser til de vestallierede, herunder til Allen Welsh Dulles, der var leder af Office of Strategic Services i Bern. Der var også en stærk socialdemokratisk fløj indenfor gruppen, hvor bl.a. den senere forbundspræsident Adolf Schärf var aktiv.

Østrigs historie
Modstandsfolk i 2. verdenskrig
Armija BIH

Armija BIH (Bosnien Hercegovinas Hær) blev stiftet i begyndelsen af 1992 da de Bosniske Serbere støttet af Serbien begyndte deres agression mod Bosnien-Hercegovina. Armija BIH bestod af 1. Korps hovedkvarter i Sarajevo, 2. Korps hovedkvarter i Tuzla, 3. Korps hovedkvarter i Zenica, 4. Korps hovedkvarter i Mostar, 5. korps hovedkvarter i Bihac, 6. korps hovedkvarter i Konjic, 7. korps hovedkvarter i Travnik (blev oprettet 26. februar 1994). 

1 Korps blev ledet af Mustafa Hajrulahovic Talijan/Vahid Karavelić/Nedzad Ajnadzic
3 Korps blev ledet af Mehmed Alagić
4 Korps blev ledet af Arif Pasalic hans efterfølger Sulejman Budaković
5 Korps blev ledet af Atif Dudaković
6 Korps blev ledet af Galib Hodzic
7 Korps blev ledet af Mehmed Alagić

Armija BIH bestod hovedsageligt af frivillige som ikke havde nogen kamperfaring. Der er ikke noget helt præcist tal på hvor mange der var i Armija BIH, men det drejer sig om cirka 250.000 soldater.

Bosnien-Hercegovina
Militær
Vandel Bunker-Museum

Vandel Bunker-Museum lå på den tidligere Flyvestation Vandel, 5 km øst for Billund og var indrettet i en 250 m² NBC-sikret bunker.

Der er nu i stedet en udstilling om flyvestationens historie på Randbøl Sogns Arkiv og Museum i Vandel.

Flyvestation Vandel blev oprettet i 1943 af det tyske Flyvevåben. I mange år var Flyvestation Vandel hjemsted for Hærens Flyvetjeneste med små helikoptere der også blev benyttet af politiet til færdselsovervågning. Hærens Flyvetjeneste blev i 2003, ved en besparelse, flyttet til Flyvestation Karup.

Eksterne henvisninger 
 Vandel Bunker-Museums hjemmeside

Bunkermuseer i Danmark
Museer i Region Syddanmark
Lokaliteter i Danmark i 2. verdenskrig
Bygninger, konstruktioner og anlæg i Vejle Kommune
Aleksej Brusilov

Aleksej Aleksejevitj Brusilov (, ; født 19. august 1853 i Tbilisi, Georgien, Det Russiske Kejserrige, død 17. marts 1926 i Moskva) var en russisk general under 1. verdenskrig.

Brusilov blev født i Tbilisi af en russisk far og polsk mor. Han blev uddannet ved det prestigefyldte kejserlige page-korps i St. Petersborg og deltog senere i Den russisk-tyrkiske krig 1877-1878. I 1906 blev han udnævnt til general. Da 1. verdenskrig brød ud, var Brusilov 61 år og fik kommandoen over den russiske ottende armé i Galicien, og senere fik han kommandoen over de russiske styrker, som stod over for de østrig-ungarske styrker i sydvest.

Han ledede den såkaldte Brusilovoffensiv mod Centralmagterne  4. juni – 20. september 1916, og denne er regnet som den største, men også den sidste russiske, militære sejr under 1. verdenskrig og et af de blodigste slag i historien. Offensiven bragte de russiske styrker helt frem til foden af Karpaterne og svækkede den østrig-ungarske hær stærkt.

Efter Februarrevolutionen blev Brusilov 4. juni 1917 udnævnt til øverstkommanderende for den russiske hær, men måtte gå af allerede i august samme år efter politisk strid. Brusilov deltog ikke i indledningen af Den russiske borgerkrig, men i 1920 blev han af bolsjevikerne sat til at være inspektør for kavaleriet i Den Røde Hær, men blev ikke sat i aktiv kamp.

Referencer

Eksterne henvisninger 

Russere i 1. verdenskrig
Personer fra Tbilisi
Generaler fra Rusland
Sankt Therese Kirke

Sankt Therese Kirke beliggende Bernstorffsvej 56 i Hellerup i Gentofte Kommune er en katolsk kirke. Bygningen er tegnet af Alf Cock-Clausen og opført 1934-1935. Kirken blev indviet den 14. december 1935.

Katolske kirker i Danmark
Hellerup
Kirker i Gentofte Kommune
Nikolaj Sommer

Nikolaj Sommer (født 1975) er en dansk journalist, forfatter og tidligere kommunikationschef, der p.t. er nyhedsdirektør på dagbladet Børsen.

Nikolaj Sommer blev uddannet fra Danmarks Journalisthøjskole i 2001 og blev efterfølgende ansat på Børsens Nyhedsmagasin. Han blev vært på TV 2/Finans og blev senere studievært på TV 2-boligprogrammet Huset. Gennem flere år arbejdede han på Dagbladet Børsen, og fra januar 2009 til december 2012 var han vært på DR2's nyhedsmagasin Deadline. I 2013 blev han ansat som Kommunikationschef i Finansministeriet og i 2015 blev han udnævnt til chef for en nyoprettet enhed i Statsministeriet - Regeringens Kommunikationsenhed. I 2018 skiftede han tilbage til Børsen som chef for den journalistiske stab og medlem af direktionen.

I 2004 udgav han sammen med kollegaen Sune Aagaard bogen Succes – historien om Pia Kjærsgaard, .

Journalister fra Danmark
Faglitterære forfattere fra Danmark
Studieværter fra Danmark
Ansatte ved TV 2
Ansatte i DR
Studieværter på Deadline
Dansksprogede forfattere fra Danmark
Embedsmænd fra Danmark
Pullman-strejken

Pullman-strejken i 1894 var en vigtig episode i USAs politiske historie, hvor fagforeningernes magt blev stækket efter et centralt styret militært indgreb mod strejkende arbejdere på Pullman Palace Car Company, en virksomhed i Illinois, der producerede jernbanevogne, især sovevogne.

Baggrund 
Strejkens baggrund var den økonomiske krise 1893 i USA, hvor firmaet efter stærkt faldende efterspørgsel på deres produkter havde nedsat arbejdernes løn med 25% og ikke samtidig nedsat huslejen i de boliger, som firmaet stillede til rådighed i den tilhørende by, Pullman. Mange af arbejderne var i forvejen organiseret i det militante American Railway Union (ARU), der blev ledet af Eugene Debs, og flere sluttede sig til fagforeningen på grund af nedskæringerne.

Forløb 
Arbejderne strejkede fra 11. maj 1894, og Debs satte derpå gang i en aktion, hvorunder medlemmer af ARU nægtede at arbejde i Pullman-vogne. Dette førte til en lukning af fabrikken, og arbejdsgiverne iværksatte en lockout af ARU-medlemmer. Efterhånden kom det til mere yderliggående aktioner, og blandt andet satte en flok rasende demonstranter ild til nogle bygninger og afsporede et lokomotiv.

Efterhånden tiltrak strejken sig landsdækkende opmærksomhed, og der blev givet de strejkende pålæg om at ophøre med aktioner samt deres ledere om at holde sig ude af aktionerne. Debs og hans folk ignorerede dette pålæg, hvorpå der blev tilkaldt regeringstropper. I alt omkring 12.000 soldater deltog i at få strejken stoppet, og deres påskud for indgrebet kom fra selveste præsident Grover Cleveland og drejede sig om, at de strejkende med deres aktioner hindrede leveringen af post – skønt Pullman-vognene aldrig havde transporteret post.

Ankomsten af de regeringsstyrkerne optrappede konflikten yderligere, og det kom til blodige sammenstød, der kostede 13 strejkende livet, mens 57 blev såret. De omkring 6.000 strejkende skal have anrettet skader for omkring $340.000 (svarende til $6,8 millioner i 2007 værdi). Adskillige strejkende blev arresteret, herunder Debs.

Efterspil 
Eugene Debs blev idømt seks måneders fængsel for at modsætte sig pålægget om ikke at hindre udbringningen af post. Et forsøg på anke til Højesteret blev afvist, og Debs måtte i fængsel. Her tilbragte han en del tid med at læse Karl Marx' værker, og skønt han ikke var socialist forinden, blev han det i sin tid bag tremmerne. Da han blev løsladt, gik han aktivt ind i politik som socialist og stillede op til præsidentvalget fem gange.

En kommission blev sat til at undersøge årsagen til strejken, og den konkluderede, at firmaets forsøg på at skabe en samlet tilværelse for sine arbejdere med blandt andet Pullman-byen var en vigtig årsag, og den blev betegnet som "uamerikansk".

Noter 

Illinois' historie
Strejker
Sankt Augustins Kirke

Sankt Augustins Kirke er en romersk-katolsk kirke, der bruges af Jesuiterordenen, beliggende på Jagtvej 183 D i København. Kirken og dens tilhørende kloster er opført 1912-1914 ved Emil Jørgensen og ligger i tilknytning til Niels Steensens Gymnasium.

Katolske kirker i Danmark
Østerbro
Kirker i Københavns Kommune
Christine Cordsen

Christine Cordsen (født 23. maj 1958) er en dansk journalist.

Cordsen blev uddannet fra Danmarks Journalisthøjskole i 1986. Sin praktiktid havde hun på Politiken, men fik efterfølgende job på Alt for Damerne og senere det dengang nyetablerede TV 2. Hun vendte tilbage til Politiken i 1993 som politisk reporter, og var frem til oktober 2009 souschef for avisens politiske redaktion. Hun var i en periode forsvarsmedarbejder, nyhedsredaktør og jourhavende på indlandsredaktionen. Fra 2009-2015 var hun leder af Jyllands-Postens redaktion på Christiansborg. I november 2015 blev hun ny politisk korrespondent på DR, hvor hun overtog stillingen fra Ask Rostrup.

Under Tamilsagen afslørede Christine Cordsen og en kollega den senere så omtalte telefax fra Grethe Fenger Møller (K) til justitsminister Erik Ninn-Hansen.

Kilder 
 Veludviklet næse for det politiske spil, Politiken 22. maj 2008

Noter 

Journalister fra Danmark
Journalister ved Politiken
Personer i Kraks Blå Bog
Olaf Pedersen (gymnast)

Jens Olaf Thorup Pedersen (6. juli 1884 i Stubberup – 6. april 1972 smst) var en dansk gymnast som deltog i OL 1912 i Stockholm.

Pedersen vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Eksterne henvisninger 
 Olaf Pedersen Biography and Olympic Results – Olympics at Sports-Reference.com  

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1912
Povl Mark

Povl Sørensen Mark (19. juni 1889 i Erslev – 18. januar 1957 i Odense var en dansk gymnast som deltog i OL 1912 i Stockholm.

Mark vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Eksterne henvisninger 
 Povl Mark Biography and Olympic Results – Olympics at Sports-Reference.com  

Gymnaster fra Danmark
Olympiske sølvmedaljevindere fra Danmark
Personer fra Mors
Deltagere for Danmark ved sommer-OL 1912
Økonomiske krise 1893

Den økonomiske krise 1893 var den værste i USA siden den økonomiske krise i 1873. Krisen skyldtes lige som tyve år forinden, at ud over dalende købekraft i landbruget fik jernbanernes gode tider en brat ende, og store aktieudvidelser i denne branche stod ikke mål med selskabernes aktiver eller muligheder for indtjening, hvilket førte til en række krak blandt såvel jernbaneselskaber som banker og andre finansieringsselskaber. Endelig betød store sølvfund i Australien, at den sølvbeholdning, der var hobet sig op hos staten gennem årene forud, ikke havde nær den værdi, som den var indkøbt for. Kreditorerne ville kun have guld, hvilket drænede statskassen for dette metal, og præsident Grover Cleveland måtte for at imødegå dette ophæve den lov om statens opkøb af sølv, som var blevet vedtaget i 1890.

Effekt 

Effekten blev en depression, som man ikke oplevede igen før krakket i 1929, og den varede omkring fem år, hvis man skal bruge arbejdsløshedstallet som mål. I perioden 1893-1899 var arbejdsløsheden over otte procent, inden den omkring århundredskiftet igen faldt til et tal, der nærmede sig niveauet fra 1892. Forinden var økonomien dog ved at rette sig efter blandt andet Klondike-guldfundet i 1897.

Samtidig gik tre store jernbaneselskaber konkurs, og 491 bankerfulgte trop alene i 1893 mod 80 året forinden. Dertil kom, at flere sølvminer måtte lukke

En anden følge af depressionen blev, at arbejdere og arbejdsløse organiserede sig i et markant omfang, og det kom til større konflikter, herunder Pullman-strejken i 1894. Men Højesteret anvendte en anti-trustlov til at stække fagforeningerne, og de opnåede ikke den magt, som man oplevede det i f.eks. Europa.

Eksterne henvisninger 
 Erling Bjøl: Politikens USA historie, bind 2 (1988), 
 Christina Romer: Spurious Volatility in Historical Unemployment Data, Journal of Political Economy 94, nr. 1 (1986)

Økonomisk historie
USA's historie
Begivenheder i 1893
Jorge Meléndez

Jorge Meléndez (født 15. april 1871 i San Salvador, El Salvador, død 22. november 1953 samme sted) var en salvadoransk politiker, der var landets præsident fra 1. marts 1919 til 1. marts 1923.

El Salvadors præsidenter
Politikere fra El Salvador
Personer fra San Salvador
Gefionbroen

Gefionbroen er en fodgængerbro ved Gefionspringvandet i København. Broen fra 1894 er formentlig Danmarks første jernbetonbro. Den er tegnet af professor Asger Ostenfeld, der også designede den nærliggende Langeliniebro, der nu er væk. Broen blev fredet i 1997. Under broen gik Frihavnsjernbanen tidligere mellem Københavns Frihavn og Toldboden. Broens omgivende haveanlæg var tegnet af H.A. Flindt.

Broens sammenhæng er svækket, efter at den i forbindelse med rekonstruktionen af Kastellets voldanlæg i 1998-2000 blev flyttet 37° ud af Gefionspringvandets akse med Amaliegade og nu går i en mere sydlig retning. Broen blev desuden materialemæssigt fornyet.

Før 1998 kunne man køre over Gefionbroen, mellem Esplanaden og Langeliniepavillonen. 

Forundersøgelser af Gefionbroen viste nemlig, at den var i så ringe stand, at den ikke kunne flyttes. Men fredningsmyndighederne godkendte, at der blev opført en ny bro efter de originale tegninger. Her bruges den nu som gang- og cykelbro mellem havnefronten og Langelinie. Broens støbejernsrækværk kunne dog restaureres og genopsættes.

Til gengæld var det ikke muligt at redde brosidernes mosaikker, der var tegnet af arkitekt Vilhelm Dahlerup. Nationalmuseets bevaringsafdeling nedtog mosaikkerne, der viste sig så medtagne, at der måtte fremstilles nye.

Se også 

 Amtmand Hoppes Bro

Ekstern henvisning 

 Litteraturliste, Danmarks Vej- og Bromuseum

Fredede broer og viadukter i Danmark
Fredede bygninger, konstruktioner og anlæg i Københavns Kommune
Indre By (København)
Broer i København
Etableret i 1894
Vilhelm Dahlerup
Bollinger

Bollinger er et champagnemærke grundlagt i 1829 i Aÿ af Hennequin de Villermont, Paul Renaudin og Jacques Bollinger. Selskabet ejes af Bollingerfamilien og er en af de sidste store selvstændige champagneproducenter.

Selskabet producerer mindst fire typer champagne: Special Cuvée, Grand Année, R.D. (Récemment Dégorgé) og Vieille Vignes Françaises.

Fødevarevirksomheder fra Frankrig
Champagner
Etableret i 1829
Kongelige hofleverandører
Dansk ordforråd

Det danske ordforråd er samlingen af ord i dansk. Det består dels af arveord, dels af låneord fra mange andre sprog.

Arveord 
Arveord er ord der i sprogets historie er gået videre fra den ene generation til den næste som en fast del af sproget. Fra indoeuropæisk og fællesgermansk (2000 f.Kr. til 200 e.Kr.) findes omkring 2000 usammensatte arveord, hvoraf størstedelen stadig anvendes. Mange af dem er betegnelser for legemsdele, f.eks. hoved, hår, bryn og øje. Desuden findes omkring 1200 nyere fællesnordiske (200 til 800 e.Kr.) arveord. Det kan være ord som dronning, enke, bonde, nabo og dreng.

Norrøne ord 
Nogle danske ord stammer fra norrøne ord (oldnordisk):

Alf (nordisk mytologi), almue (urnordisk), barm (sejl) (fællesgermansk), blot, dyd (urnordisk), fimbulvinter, Forn Siðr, geir, gilde, gode (præst), gydje, halsbarm, hævd (fællesgermansk), jarl (titel), jul (fællesgermansk), julegave, kenning, kælling, male (kværne), malm, norn, sejd, skræling, skat, snar, sted, thy, tid, træl, tue, van-, vanris, vantro, væringer, vætte, ull, vindue og york.

Norrøne personnavne 
Aage, Aase, Asger, Aske, Aslaug, Birger, Bjarke, Bjarne, Bo, Bodil, Bolette, Børge, Ejner, Erik, Esben, Eskild, Finn, Fylla, Gorm, Gunner, Guttorm, Halvdan, Harald, Helge, Helle, Hjalmar, Hjalte, Hnefatafl, Inge, Inger, Ingolf, Ivar, Kaare, Karl, Leif, Liv, Nanna, Ove, Pil, Ragnhild, Roald, Rune, Sigrid, Sten (drengenavn), Sune, Svend, Tage, Terkel, Thorkil, Troels, Tue, Vagn, Vigga, Viggo, Yrsa.

Låneord 
Mange ord stammer fra andre sprog. De første låneord kom til dansk i vikingetiden med kristendommen. Ordene kom med engelske, frisiske og tyske missionærer, der havde de fleste ord fra latin, hvortil de var kommet fra græsk. Senere i middelalderen kom mange nye ord til fra latin og især fra nedertysk. Det skyldtes delvis indvandrede nordtyske adelsslægter og især købmænd og håndværkere fra hansestæderne. Siden reformationen har dansk optaget mange ord fra fremmede sprog. Til midten af 1700-tallet var det især fra højtysk og fransk. I 1900-tallet er låneord fra engelsk blevet stadig hyppigere.

Herunder er en oversigt over nogle af låneordenes umiddelbare oprindelse. Ordet jungle er f.eks. lånt fra engelsk, men kommer fra oldindisk, det indoariske grundsprog til 1500 f.Kr.

Personnavne 
Af de nudanske navne går de ældste tilbage til før vikingetiden. Det gælder Arne, Bo, Erik, Karl, Knud, Åge, Helga, Inge, Tove og Åse. Med den tidlige kristendom kom nye navne fra græsk, latin og hebraisk: Andreas (Anders), Johannes (Jens), Peter (Peder, Per), Nikolaus (Niels), Helene (Ellen), Katarina (Katrine, Karen), Kristine (Kirsten) og Margrethe (Merete).

Senere i middelalderen kom navne via kristendommen: Absalon (Aksel), Jakob (Jeppe, Ib), Jesper, Kristian, Martin (Morten), Michael (Mikkel), Poul, Severin (Søren), Anna, Elisabeth (Else, Lis), Magdalene (Malene, Lene) og Maria.

Noter

Kilder 
 Jan Katlev (2000): Politikens Etymologisk Ordbog. .

Ordforråd
Carl Falbe-Hansen

Carl Falbe-Hansen (10. december 1896 i København – 27. marts 1969 smst) var en dansk kunstmaler, hvis motiver var socialrealistiske, ofte malet i et område omkring Kapelvej på Nørrebro i København.

Falbe-Hansen var uddannet som håndværkersvend i malerfaget, og som kunstner var han autodidakt.

C. Falbe Hansen var hans signatur. 

Falbe-Hansen var i 1935 medstifter af kunstnersammenslutningen Kammeraterne.

Ekstern henvisning 
 Kunstindeks Danmark

Malere fra Danmark
SubRip

SubRip er et freeware-computerprogram til Windows, som primært anvendes til at kopiere undertekster fra DVD-film.

Programmet benytter sig af OCR-teknologi og anvenderinteraktion til at afgøre, hvad der står i en DVD-films undertekster.

Underteksterne gemmes i en tekstfil med filendelsen .srt. Formatet understøttes af de fleste medieafspillere, som findes i dag.

Format 

SubRip-formatet er ganske simpelt opsat. En sætning repræsenteres af; et nummer som repræsenterer i hvilken rækkefølge, den kommer, starttid og sluttid (begge i formatet: timer:minutter:sekunder,millisekunder), selve teksten og til sidst en tom linje:

 Sætningsnummer
 Starttid --> Sluttid X1:Position venstre X2:Position højre Y1:Position op Y2:Position ned (position er valgfri)
 Teksten (kan fylde flere linjer)
 Tom linje

De fleste videoafspillere håndterer Unicode og standard HTML-tags som <i>, <b>, <u> og <font>. Der findes dog ingen officiel tolkning af disse indenfor formatet.

Eksempel på en SubRip-fil:

1
00:01:20,000 --> 00:01:24,400 X1:100 X2:600 Y1:050 Y2:100
- Hej!
- Hvordan står det til?

2
00:01:24,600 --> 00:01:27,800
Det går fint, tak

Eksterne links 
 Original site .
 SubRip forum (Doom9)
 SubRip Tutorial (AfterDawn)
 SubRip subtitles support in players

Filformater
Fri software
Thurah

Slægten de Thurah er en dansk  brevadelsslægt, der stadig findes. Slægten Thura blev adlet de Thurah, da generalbygmester Laurids de Thurah og kommandørkaptajn, fabrikmester Diderich de Thurah 14. oktober 1740 blev optaget i adelstanden. Det er en slægt, der har fostret mange søofficerer og præster. Førstnævnte fik ikke overlevende børn og sidstnævnte kun kvindeligt afkom, så den nuværende slægt nedstammer fra kommandør og ekvipagemester Christian Henrik de Thurah, til hvem adelsskabet blev overført 22. april 1773. Han var søn af Albert Thura, der var Laurids de Thurahs ældste broder.

Præste- og søofficersslægten (de) Thurah føres tilbage til bonde i Vendsyssel Morten Ibsen, hvis søn, sognepræst i Nakskov, provst, magister Laurids Mortensen Vedsted (1614-1674) ægtede Margrethe Lauridsdatter Thura (1632-1695), hvis fader sognepræst i Nykøbing Falster, provst Laurids Pedersen Thura (1598-1655) var søn af barber (kirurg) i Skælskør Peder Lauridsen Holst. Magister Laurids Mortensen Vedsted var fader til biskop i Ribe Laurids Lauridsen Thura (1657-1731), hvis sønner var sognepræst i Lejrskov og Jordrup magister Albert Thura (1700-1740) samt kommandørkaptajn, fabrikmester Diderich de Thurah (1704-1788) og generalbygmester, generalmajor Laurids Lauridsen de Thurah (1706-1759), der begge blev adlede 1740, men ikke efterlod mandligt afkom; L.L. de Thurah var fader til Mette Benzon de Thurah (1745-1807), der i ægteskab med kommandørkaptajn, indrulleringschef og overlods Poul Casparsen Kruse (1730-1809) havde sønnen, forfatteren Lauritz Kruse (1778-1839).

Magister Albert Thura var fader til sognepræst i Hvidbjerg og Lyngs Laurids Albertsen Thura (1727-1781) og til kommandør, ekvipagemester Christian Henrik de Thurah (1729-1812), der 1773 optoges i adelstanden, og af hvis sønner skal nævnes kaptajn i Søetaten Albert de Thurah (1761-1801), der faldt i slaget på Reden, oberstløjtnant Herman de Thurah (1768-1832) — hvis datter Helene Elisabeth de Thurah (1797-1876) var gift med professor Georg Frederik Ursin (1797-1849) — kaptajn i Søetaten Lars de Thurah (1770-1827) og sognepræst i Tommerup og Brylle Christian Erik de Thurah (1794-1869); denne var fader til sognepræst i Hesselager Christian Henrik de Thurah (1830-1898) — hvis datter Anne Marie Cathrine de Thurah (1864-1938) var gift med forfatteren, proprietær Frederik Hjort (1863-1942) — og til forfatteren, seminarielærer, kaptajn Laurids de Thurah (1825-1875), hvis søn skibskonstruktør Christian Erik de Thurah (1858-?) var fader til Astrid Sofie Christine de Thurah (1891-?), enke efter ovennævnte proprietær Frederik Hjort.

Kilder 
 Danmarks Adels Aarbog 1900
 Albert Fabritius, "de Thurah", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Frederik Hjort, Beretning om Slægten Thura gjennem 400 Aar, 1894.
 Theodor Hauch-Fausbøll i Berlingske Tidende, 8. januar 1932.

 
Adelsslægter fra Danmark
Optical character recognition

Optical character recognition, ofte forkortet OCR, optisk tegngenkendelse, er den mekaniske eller tekniske konvertering af håndlavede, skrevne eller printede billeder med tekst, til maskinredigerbar tekst. Tidligere har man lettet den maskinelle genkendelse ved at benytte specielle skrifter, såsom OCR-A og OCR-B, til dokumenter, der senere skulle kunne læses maskinelt.

Dette bruges blandt andet af spambots til at læse CAPTCHA og af scannere til at danne en maskinlæsbar tekst, så man bl a kan søge og kopiere ord.

OCR-Software 

 Adobe Acrobat Professional (Windows, Mac OS)
 BIT-Alpha (Windows)
 ExactScan Pro (Mac OS)
 FineReader (Unix, Windows)
 Neoptec (Windows, Mac OS, Unix)
 Nicomsoft OCR (Windows, Unix)
 OCRKit (Mac OS)
 Readiris (Unix, Windows, Mac OS)
 Scansoft Omnipage (Windows)

Kunstig intelligens
Computergrafik